

**«ҚАЗАҚТЕЛЕКОМ» АҚ СТАНДАРТЫ**

**«ЕҢБЕК ҚАУІПСІЗДІГІ ЖӘНЕ ЕҢБЕКТІ ҚОРҒАУ КАРТОЧКАСЫ» БАҒДАРЛАМАСЫ**

80429-1/044-2022 АҚ СТ

Астана қ.

1 "Қазақтелеком" АҚ 2022 жылғы 12\_ тамыздағы № 179 бұйрығымен **бекітілген**

2 2022 жылғы 12\_ тамызда **қолданысқа енгізілді**

# МАЗМҰНЫ

1. [ЖАЛПЫ ЕРЕЖЕ 2](#_TOC_250026)
2. [АНЫҚТАМАЛАР/ҚЫСҚАРТУЛАР 2](#_TOC_250025)
3. [МАҚСАТЫ 3](#_TOC_250024)
4. [ҚОЛДАНЫЛУ САЛАСЫ 3](#_TOC_250023)
5. [РӨЛДЕР МЕН МІНДЕТТЕР 3](#_TOC_250021)
   1. [БАСҚАРМА ТӨРАҒАСЫ 3](#_TOC_250020)
   2. [ДИРЕКТОРЛАР /БАСҚАРУШЫЛАР 3](#_TOC_250019)
   3. [БӨЛІМДЕРДІІҢ /ОБЪЕКТІЛЕРДІҢ БАСТЫҚТАРЫ 4](#_TOC_250018)
   4. [«ЕҚЕҚ КАРТОЧКАЛАРЫ» БАҒДАРЛАМАСЫН ІСКЕ АСЫРУҒА ЖАУАПТЫ ТҰЛҒАЛАР 4](#_TOC_250017)
   5. [ҚОҒАМНЫҢ ЖҰМЫСКЕРЛЕРІ 5](#_TOC_250015)
   6. [ЕҚЕҚ ҚЫЗМЕТІНІҢ БАСШЫСЫ 5](#_TOC_250014)
   7. [ОА ЕҚЕҚ ҚЫЗМЕТІНІҢ МЕНЕДЖЕРІ 6](#_TOC_250013)
6. [РӘСІМ 7](#_TOC_250011)
   1. [«ЕҚЕҚ КАРТОЧКАЛАРЫ» БАҒДАРЛАМАСЫНЫҢ НЕГІЗГІ ҚАҒИДАТТАРЫ 7](#_TOC_250010)
   2. [БАҚЫЛАУ 8](#_TOC_250009)
   3. [АРАЛАСУ 8](#_TOC_250008)
   4. [ЕСЕПТІЛІК 9](#_TOC_250007)
   5. [ЕҚЕҚ КАРТОЧКАЛАРЫН ӨҢДЕУ 9](#_TOC_250006)
   6. [ДЕРЕКҚОРДА ЕҚЕҚ КАРТОЧКАЛАРЫН ТІРКЕУ ЖӘНЕ ӘРЕКЕТТЕРДІ ҚАДАҒАЛАУ 10](#_TOC_250005)
   7. [ДЕРЕКТЕРДІ ТАЛДАУ 10](#_TOC_250004)
7. [«ЕҚЕҚ КАРТОЧКАЛАРЫ» БАҒДАРЛАМАСЫ БОЙЫНША ОҚЫТУ 11](#_TOC_250003)
8. [УӘЖДЕУ 11](#_TOC_250002)
9. [ҮДЕРІС ТӘСІМІ 12](#_TOC_250001)
10. **ЖАЛПЫ ЕРЕЖЕ**

Жұмыскерлерге қауіпті факторларды, қауіпті жағдайларды/әрекеттерді/іс-қимылды, ықтимал қауіпті жағдайларды және жақсы практиканы байқап, олар туралы хабарлап, сондай-ақ еңбек қауіпсіздігі мен еңбекті қорғауды (бұдан әрі – ЕҚЕҚ) жақсарту бойынша ұсыныстарды енгізуге мүмкіндік беретін «Еңбек қауіпсіздігі және еңбекті қорғау карточкасы» бағдарламасы (бұдан әрі – Стандарт) ЕҚЕҚ бойынша тәуекелдерді басқаруда алдын алу бағытының негізге алынатын элементі болып табылады.

Осы Стандарт «Қазақтелеком» АҚ-да (бұдан әрі – Қоғам) оны іске асырудың жалпы үдерісін, сондай-ақ қатысушылардың рөлдері мен міндеттерін айқындайды. Стандартта Қоғамның барлық объектісіндегі бақылау есептілігінің тиімді жүйесін қолдау үшін қажетті құрылым мен ұйым сипатталады.

Стандарт Қоғамның еңбек қауіпсіздігі және еңбекті қорғау саласындағы саясатына сәйкес ЕҚЕҚ мәдениетін одан әрі жақсарту мақсатында жұмыскерлердің оны іске асыруға қатысуына ықпал етуге бағытталған.

1. **АНЫҚТАМАЛАР МЕН ҚЫСҚАРТУЛАР**

**Жақсы практика** – Стандартты практикадан жоғары және ЕҚЕҚ саласында өте жақсы көрсеткіштерге қол жеткізуде өз тиімділігін дәлелдеген әдіс/ тәсіл, үдеріс, қызмет немесе үлгілі іс-қимыл.

**Қауіпті фактор/ қауіпті жағдай** – Жарақат алуға немесе қоршаған ортаға әсер етуге не мүлікті зақымдауға алып келуі мүмкін ықтимал залал келтіру көзі немесе жағдай.

**Қауіпті әрекет/іс-қимыл** – Белгіленген қағидаларды бұзатын немесе ықтимал жарақаттануға, қоршаған ортаға немесе мүлікке зақым алып келуі мүмкін жұмыскерлердің бақыланатын кез келген әрекеті/ әрекетсіздігі немесе іс-қимылы.

**Ықтимал қауіпті жағдай (орын алды деп есептеуге болатын жағдай)** – Есепке алынуға жататын жарақаттануға немесе материалдық зақымдануға, не экологиялық залалға алып келмеген, бірақ басқа жағдайларда оларға алып келуі мүмкін кез келген оқиға.

**Ұсыныс** – Қоғамда ЕҚЕҚ жақсарту бойынша жаңа және айрықша идея/ұсыныс.

**ЕҚЕҚ** – Еңбек қауіпсіздігі және еңбекті қорғау

**ЕҚЕҚҚ**  – Еңбек қауіпсіздігі және еңбекті қорғау қызметі

**Еңбек қауіпсіздігі және еңбекті қорғау жөніндегі өндірістік кеңес** – кеңесті екі жыл сайын ротациялық негізде жұмыс беруші мен жұмыскерлер өкілдерінен құралатын кеңес мүшелері сайлайтын төраға басқарады.

**ОА** – Орталық аппарат

## МАҚСАТЫ

«Еңбек қауіпсіздігі және еңбекті қорғау карточкасы» бағдарламасы (бұдан әрі – ЕҚЕҚ карточкалары) «ҚАЗАҚТЕЛЕКОМ» АҚ-да (бұдан әрі – Қоғам) басты мақсаты жарақаттау немесе қоршаған ортаға және/немесе мүлікке залал келтіру тәуекелдерін жою және/немесе бақылау болып табылатын қауіпті факторларды, қауіпті жағдайларды/әрекеттерді/іс-қимылдарды және ықтимал қауіпті жағдайларды анықтап, олар туралы хабарлау үшін енгізілді.

Бұл құжаттың мақсаты «ЕҚЕҚ карточкалары» бағдарламасының кезеңдерін, оны іске асыруды, жұмыскерлерді оқытуды, бақылауларды жұргізу мен деректерді талдау тәртібін сипаттау болып табылады. Бұл құжат сондай-ақ ЕҚЕҚ карточкаларын пайдалану бойынша барлық жұмыскерлер үшін қолжетімді нұсқама қызметін атқарады.

## ҚОЛДАНЫЛУ САЛАСЫ

Бұл рәсім Қоғамның барлық объектісінде/бөлімінде/учаскесінде қолданылады.

1. **РӨЛДЕР МЕН МІНДЕТТЕР**

Бұл рәсім бағдарламаның төменде көрсетілген қатысушылары үшін мынадай міндеттерді айқындайды:

## Басқарма төрағасы

«ЕҚЕҚ карточкалары» бағдарламасына бейінділігін көрсетеді;

«ЕҚЕҚ карточкалары» бағдарламасын іске асыру және тұрақты дамыту үшін ресурстар мен бюджеттік қаражаттың жеткілікті мөлшерін қамтамасыз етеді;

Жеке басымен үлгі болады және «ЕҚЕҚ карточкалары» бағдарламасы бойынша көтермелеу тәсімдерін іске асыруға қатысады.

## Директорлар / Басқарушылар

«ЕҚЕҚ карточкалары» бағдарламасына өз бейінділігін көрсетеді;

«ЕҚЕҚ карточкалары» бағдарламасын іске асыру және тұрақты дамыту үшін ресурстар мен бюджеттік қаражатты бөлуді қамтамасыз етеді;

Жеке басымен үлгі болады және «ЕҚЕҚ карточкалары» бағдарламасы бойынша көтермелеу тәсімдерін іске асыруға қатысады.

## Бөлімдердің/объектілердің бастықтары

Өз объектілерінде/бөлімдерінде «ЕҚЕҚ карточкалары» бағдарламасын енгізуді қамтамасыз етіп, іске асыруға ықпал етеді және өзіне қарасты персоналдың арасында бағдарламаны белсенді насихаттайды;

«ЕҚЕҚ карточкалары» бағдарламасын іске асыруға ресурстар мен бюджеттік қаражатты қамтамасыз етеді;

Объектіде/бөлімде «ЕҚЕҚ карточкалары» бағдарламасын іске асыруға жауапты тұлғаларды тағайындайды;

Байқалған қауіпті факторларға/қауіпті жағдайларға/әрекетке/ іс-қимылға және ықтимал қауіпті жағдайларға қатысты уақытылы әрі тиімді түзету шараларын қабылдауды қамтамасыз етеді;

«ЕҚЕҚ карточкалары» бағдарламасы жұмысының нәтижелеріне ай сайын шолуды дайындауды, түзету әрекетінің уақытылы жасалуын және орындалу мәртебесін, сондай-ақ бағдарлама нәтижесін объекті/бөлім персоналының назарына жеткізуді үйлестіреді.

## «ЕҚЕҚ карточкалары» бағдарламасын іске асыруға жауапты тұлғалар

ЕҚЕҚҚ өз объектісі/бөлімі аясында жұмыскерлерді оқытуды, ЕҚЕҚ карточкаларын өмір циклі бойына үйлестіруді, ықтимал қауіпті оқиғаларды (орын алды деп есептеуге болатын оқиғалар) растау/ теріске шығару үшін әр бақылауды тексеруді, ЕҚЕҚ жөніндегі өндірістік кеңестің қызметін үйлестіруді және бағдарлама жұмысының көрсеткіштері туралы есепті дайындауды қоса алғанда, «ЕҚЕҚ карточкалары» бағдарламасының жұмысын үйлестіреді, насихаттайды және қолдайды;

бақылаушының дереу шаралар қабылдауын, барлық анықталған қауіпті жағдайлар, әрекет және оқиғалар уақытылы тиімді жеткізілуі үшін қажет болса, одан әрі түзету әрекетін қабылдау үшін учаскеге жауапты тұлғаға хабарлауды қамтамасыз етеді;

Объектінің/бөлімнің бастығына барлық елеулі қауіпті жағдайлар/әрекет туралы хабарлайды;

Объектінің/бөлімнің персоналына ЕҚЕҚ жөніндегі өндірістік кеңестің жұмысы, бағдарламаның нәтижелері туралы хабарлайды (жиналыстар, ақпараттық тақталардағы постерлер арқылы);

ЕҚЕҚ карточкалары бағдарламасы бойынша барлық ақпараттың ашықтығы мен қолжетімділігін қамтамасыз етеді.

1. **Қоғам жұмыскерлері**

"ЕҚЕҚ карточкалары" бағдарламасына бақылау жүргізу және ЕҚЕҚ карточкаларын толтыру арқылы қатысады;

Мүмкіндігінше дереу түзету шараларына араласады және/ немесе қабылдайды және барлық байқалған қауіпті факторлар/ қауіпті жағдайлар/ әрекеттер/ іс-қимылдар/ ықтимал қауіпті жағдайлар туралы объектінің/ бөлімнің ЕҚЕҚҚ жауапты тұлғаларына немесе өкілдеріне дереу хабарлайды;

Қажет болған жағдайда Қоғамда ЕҚЕҚ жақсарту бойынша ұсыныстар енгізеді;

"ЕҚЕҚ карточкалары" бағдарламасы бойынша оқудан өтеді (талапқа сәйкес);

Қажет болған жағдайда, объектілерде/ бөлімдерде ЕҚЕҚ жөніндегі өндірістік кеңестің отырыстарына қатысады.

1. **ЕҚЕҚ қызметінің басшысы**

1) "ЕҚЕҚ карточкалары" бағдарламасын және көтермелеу тәсімін іске асыру үшін ресурстар мен бюджет қаражатын бөлуді қамтамасыз етеді;

2) бағдарламаны табысты іске асыру және одан әрі дамыту үшін Қоғам объектілеріне/ бөлімдеріне қолдауды қамтамасыз етеді;

3) белгіленген тәртіпке сәйкес "ЕҚЕҚ карточкалары" бағдарламасы бойынша көтермелеу тәсімін қолдануды қамтамасыз етеді;

4) ЕҚЕҚ бойынша өндірістік кеңес құрамындағы отырыстарға үнемі қатысады.

1. **ОА ЕҚЕҚ қызметінің менеджері**

1) "ЕҚЕҚ карточкалары" бағдарламасы бойынша барлық рәсімдерді шығаруды және жаңартуды қамтамасыз етеді;

2) "ЕҚЕҚ карточкалары" бағдарламасының жұмыс нәтижелері бойынша тұрақты есепті ұсынуды қамтамасыз етеді;


3) "ЕҚЕҚ карточкалары" бағдарламасын жетілдіру нәтижелері мен жоспарлары бойынша жыл сайынғы талдамалық есепті бекітеді;

4) ЕҚЕҚ бойынша өндірістік кеңес құрамындағы отырыстарға үнемі қатысады.

1. **РӘСІМ**

«ЕҚЕҚ карточкалары» бағдарламасы - қауіпті факторлар/ қауіпті жағдайлар/ әрекеттер/ іс-қимылдар, қауіпті оқиғалар туралы хабарлауға және ЕҚЕҚ жақсарту бойынша ұсыныстар мен идеяларды енгізуге арналған біріктірілген жүйе.

"ЕҚЕҚ карточкалары" бағдарламасы төменде егжей-тегжейлі сипатталған негізгі кезеңдерді қамтиды



1. **"ЕҚЕҚ карточкалары" бағдарламасының негізгі қағидаттары**

Қоғамның барлық жұмыскерлері және азаматтық-құқықтық сипаттағы шарт бойынша тартылған қызметкерлер, егер қандай да бір қауіпті факторларды/ қауіпті жағдайларды/ әрекеттерді/ іс-қимылды немесе оқиғаларды байқаса, **«ЕҚЕҚ карточкасы» арқылы араласуға және хабарлауға құқылы.**

**Аты-жөнін көрсетпеу немесе кінәлілерді іздемеу** – персоналдың ашық және шынайы мінез-құлқын насихаттау, қарама-қайшылықты болдырмау және сынға алатын объектіні іздеу үшін бақылау деректері жұмыскерге немесе жұмыс тобына кінәні/ жауапкершілікті жүктеу үшін пайдаланылмауы керек. Статистика үшін карточкада жұмыскерлеріне бақылау жүргізілген бөлімнің атауы ғана көрсетілуі керек, бірақ жұмыскерлердің немесе жұмыскерлер топтарының аты-жөні көрсетілмеуі керек. **Алайда, ықтимал қауіпті жағдай расталған кезде, бақылаушыдан қосымша тергеу жүргізу үшін қосымша мәліметтер сұралуы мүмкін.**

1. **Бақылау**

ЕҚЕҚ карточкасын қауіпті жағдайларды, қауіпті мінез-құлықты, ықтимал қауіпті жағдайларды жоспарлы түрде (мысалы, директорлардың/ басшылардың ЕҚЕҚ бойынша тексеруі) немесе жоспарланбаған бақылаулар жүргізу үшін, сондай-ақ жақсы практика туралы хабарлау немесе ЕҚЕҚ жақсарту бойынша ұсыныстар енгізу үшін пайдалануға болады.

1. **Араласу**

Қауіпті факторды/ қауіпті жағдайларды/ әрекеттерді, іс-қимылдарды немесе жағдайды байқаған кезде, әр жұмыскер дереу араласып, жұмысты тоқтатып, тәуекелді жоюы керек (егер ол мүмкін болса) және өзінің тікелей басшысына/ ЕҚЕҚ қызметіне/ жауапты адамға хабарлауы керек.

**Қауіпті факторды/ қауіпті жағдайды байқаған кезде,** мүмкін болса, оны жоюға тырысу керек. Қауіпті факторды жою мүмкіндігі болмаған кезде, сондай-ақ персонал үшін жоғары тәуекел болуы мүмкін болған жағдайда жұмыс тоқтатыла тұруы тиіс, учаске мүмкіндігінше оқшаулануы тиіс және учаске бастығына дереу хабарлау қажет.

**Қауіпті әрекетті/ іс-қимылды байқау кезінде** бақылаушы араласып, бақыланатын адаммен жағдайды талқылауы керек (қауіпсіз жағдайда), осы қауіпті әрекеттің/ іс-қимылдың қауіптері мен ықтимал салдарын түсіндіруі керек, қажетті түзету шараларын ұсынуы керек, содан кейін түзетулердің орындауға қабылданғанына және жұмыстың қауіпсіз жалғасатынына көз жеткізуі керек.

**Ықтимал қауіпті жағдайды байқаған кезде** бақылаушы дереу араласып, жарақат алу немесе зақымдану қаупін азайту үшін түзету әрекетін қабылдауы керек (мысалы, жұмысты тоқтату, учаскені оқшаулау және т.б.) және учаскеге жауапты адамға/ тікелей басшыға және ЕҚЕҚ қызметіне дереу хабарлауы керек.

**Жақсы практиканы байқаған кезде** жұмысты орындайтын адамның/ топтың/ бригаданың оң пікірлері/ ойлары атап өтілуі керек.

**4) Есеп беру**

Араласудан кейін және/ немесе дереу түзету әрекетін қабылдағаннан кейін бақылаушы ЕҚЕҚ карточкасын толтыруы керек.

ЕҚЕҚ карточкасы, сонымен қатар, ЕҚЕҚ өндірістік кеңесінің отырыстарында қаралатын **ЕҚЕҚ жақсарту бойынша ұсыныстар мен идеяларды** енгізу үшін қолданылады. Бұл ұсыныстар марапатталуы мүмкін.

Мүмкіндігінше, бақылаушы карточкаға фотосуреттерді, сұлбаларды немесе сипатталған бақылауды/ ұсынысты түсінуді жеңілдететін басқа мәліметтерді қоса алады.

1. **"ЕҚЕҚ карточкаларын" өңдеу**

Бағдарламаны объектіде/бөлімде іске асыруға жауапты болып тағайындалған тұлғалар толтырылған ЕҚЕҚ карточкаларын қарайды және қабылданған шұғыл әрекеттердің сәйкестігі мен жеткіліктілігін тексереді, қажет болған жағдайда қосымша түзету әрекеттерін және жауапты орындаушыларды тағайындайды. Олар деректер қорында ЕҚЕҚ карточкаларын тіркеуді қамтамасыз етеді және әрекеттердің орындалуын толық аяқталғанға дейін бақылайды және бақылаушымен кері байланысты сақтайды.

Әрбір бақылауды ("жақсы практиканы" қоспағанда) ықтимал қауіпті жағдайдың бар-жоғын анықтау үшін нысанның/ бөлімнің ЕҚЕҚ қызметінің өкілдері тексеруі керек.

**Егер байқау ықтимал қауіпті жағдай болып табылған жағдайда,** объектінің/ бөлімнің ЕҚЕҚ қызметінің өкілдері осы карточканың санатын белгіленген тәртіппен тергеуге жататын "ықтимал қауіпті жағдай" санатына ауыстырады.

**Егер байқау ықтимал қауіпті жағдай болып табылмаса,** объектінің/ бөлімнің ЕҚЕҚ қызметінің өкілдері оны қарайды және деректер қорына ЕҚЕҚ карточкасы ретінде енгізеді.

ЕҚЕҚ қатысты барлық ұсынылған ұсыныстарды ЕҚЕҚ жөніндегі өндірістік кеңес қарауы тиіс, егер ұсыныс негізсіз, экономикалық тиімсіз немесе іс жүзінде орынсыз деп есептелсе, онда карточка тіркеледі және деректер қорында қабылданбайды. Барлық жағдайларда бақылаушыға кері байланыс беру қажет.

Барлық толтырылған ЕҚЕҚ карточкаларының сапасын деректер қорында тіркелгенге дейін топ басшылары және бағдарламаны объектіде/ бөлімде іске асыруға тағайындалған жауапты тұлғалар тексеруі тиіс. Жеке жұмыскерлердің карточкаларды үнемі дұрыс толтырмау фактісі анықталған жағдайда, олар үшін қайта оқыту курсы немесе қажет болған жағдайда, оқу материалдарын тексеру және жаңарту жүргізілуі мүмкін.

## Дерекқорда «ЕҚЕҚ карточкаларын» тіркеу және әрекеттерді қадағалау

Қадағалау мақсатында ЕҚЕҚ әр карточкасы жеке нөмірмен дерекқорға енгізіледі.

ЕҚЕҚ қызметі карточкаларды тіркеуді жүргізеді.

**Барлық карточканы тіркегенге дейін жауапты тұлғалар/ЕҚЕҚ қызметі қарау керек және түзету әрекеттерін белгілеу керек.** Түзету/алдын алу әрекеттері оларды іске асыру қайта туындауды болдырмау немесе оның салдарын жеңілдету үшін қауіпті жағдайдың туындау себебін жоятындай анықталу керек. Алдын ала келісімсіз жұмыскерге\бөлімге қандай да бір әрекеттерді белгілеуге болмайды.

Егер түзету әрекеттері үшінші тараптың қатысуын талап етсе, барысын қадағалауға және дерекқордағы әрекеттерді жабуға жауапты адам қауіпті фактор/қауіпті жағдай/әрекет/іс-қимыл белгіленген учаске үшін жауаптыны тағайындайды, ол белгіленген әрекеттер толық орындалғанына және қауіпті жағдайдың туындау себебін жою және оның қайталануын болдырмау үшін жеткілікті болуына көз жеткізу керек.

Егер анықталған қауіпті фактор/қауіпті іс-қимыл жойылмаса немесе ұсыныс объектінің/бөлімнің күшімен іске асырылмаса немесе бақыланбаса, онда мұндай қадағалауды ЕҚЕҚ қызметінің басшысына жіберу керек.

ЕҚЕҚ карточкаларын тіркеушілер және түзету әрекеттерін жабуға жауапты адамдар дерекқордағы әрекеттерді қадағалап отыру керек және оларды уақытында және тиімді орындауды/жабуды қамтамасыз ету керек, сондай-ақ әр аяқталған әрекетке растаушы құжаттарды қоса беру керек. «ЕҚЕҚ карточкалары» бағдарламасы бойынша объектіде бағдарламаны іске асыруға тағайындалған жауапты адамдар әрекеттердің барысын қадағалап, мерзімі өткен әрекеттер санын барынша азайту үшін түзету іс-шараларын уақытында аяқтау процесін үйлестіру керек.

## Деректерді талдау

Объектінің/бөлімнің ЕҚЕҚ жөніндегі өндірістік кеңесі аса қауіпті әрекеттер мен факторларды, жалпы тенденциялар мен негізгі себептерді анықтап, кешенді іс-шараларды өткізуді талап ететін назар аудару аймақтарын белгілейді, сондай-ақ белгіленген түзету әрекеттерін жабу барысын тексеру үшін ай сайын (бекітілген кестеге сәйкес) ЕҚЕҚ карточкаларының деректеріне талдау жүргізеді.

## 7 «ЕҚЕҚ КАРТОЧКАЛАРЫ» БАҒДАРЛАМАСЫ БОЙЫНША ОҚЫТУ

Орталық аппараттың ЕҚЕҚҚ менеджері бағдарлама бойынша оқу материалдарын әзірлейді, ол барлық жұмыскерге арналған электронды оқудан тұрады.

Жаңадан жұмысқа қабылданған жұмыскерлерді қоса алғанда, Қоғамның барлық жұмыскері «ЕҚЕҚ карточкалары» бағдарламасы бойынша оқудан өту керек.

## УӘЖДЕУ

Ең алдымен «ЕҚЕҚ карточкалары» бағдарламасына қатысуға, қауіпті жағдайлар/іс-қимыл туралы хабарлау және жоюға уәждеу – барлық жұмыскердің өз отбасына аман-сау келуі үшін бір-біріне қамқорлық, қауіпсіз еңбек жағдайларын қамтамасыз ету.

Осыны қолдау үшін Қоғамның басшылары мен объектілердің бастықтары бағдарламаны насихаттап, өзінің ұстанымын көрсету керек, белсенді болып, қауіпсіз практиканы көтермелеу керек және ЕҚЕҚ жөніндегі өндірістік кеңестің құрамында болу керек.

Объектіде/бөлімде бағдарламаны іске асыруға тағайындалған жауапты адамдар жұмыскерлермен екіжақты байланыс орнату керек, сондай-ақ олардың бастамашыларымен толтырылған карточкалар бойынша кері байланысты қамтамасыз ету керек. Олар объектінің/бөлімнің жұмыскерлеріне бағдарламаның жұмысы, ЕҚЕҚ жөніндегі өндірістік кеңес отырыстарында қабылданған шешімдер, сондай-ақ орындалған не жоспарланған түзету әрекеттері туралы ақпарат беру керек, қажет болғанда жоғарыда айтылған ақпараттан тұратын постерлер мен плакаттар әзірлеп шығару керек.

Сондай-ақ персоналды қосымша уәждеу түрінде ЕҚЕҚ саласындағы жұмыскерлерді көтермелеу рәсімі бойынша жүргізілген жұмыстардың нәтижелері бойынша бақылаушыларды марапаттау өткізіліп тұрады.

## ҮДЕРІС ТӘСІМІ

